Heinrich I (Anhalt)

Heinrich I (u. 1170–1252) oli Askania dünastiast pärit Saksa vürst ja Anhalti krahv.

Ta oli Saksi hertsogi ja Anhalti krahvi Bernhard III ning tema naise, Taani kuninga Knut V tütre Brigitte vanim poeg. Pärast oma isa surma aastal 1212 jagasid elusolevad pojad oma maad vastavalt Askania dünastia seadustele: Heinrich sai Anhalti ja noorem Albrecht Saksimaa hertsogkonna. Aastal 1218 tõusis Heinrich vürstiks (saksa keeles Fürst).

Heinrichi kõige kuulsam ministeriaal oli Eike von Repgow Reppichaust, kes koostas Sachsenspiegeli, keskaegse Saksamaa tähtsaima seadustekogu.

Heinrich oli tuntud ka minnesingerina. Kaks tema armastuslaulu leidub 14. sajandi algul koostatud Codex Manesse nimelises luulekogumikus, kuigi selles allikas nimetatakse teda ekslikult hertsogiks ("Der herzog von Anhalt").

Enne oma surma jagas Heinrich Anhalti oma poegade vahel: Heinrich päris Ascherslebeni, Bernhard sai Bernburgi ja Siegfried võttis Zerbsti. Tema teised elusolevad pojad, Hermann ja Magnus, pühitseti preestriteks.

 Abielu ja järglased 
U. aastal 1211 abiellus Heinrich Tüüringi maakrahvi Hermann I tütre Irmgardiga (u. 1197 - u. 1244). Nad said üksteist last:

 Heinrich (1215 - 12. juuni 1266).
 Judith (suri pärast 14. maid 1277).
 Sophie (suri 23. novembril 1272).
 Bernhard (u. 1218 - 1287).
 Albrecht (u. 1245).
 Hermann (suri 1289).
 Magnus (suri pärast 18. juunit 1264).
 Otto (suri pärast 19. juulit 1246).
 Siegfried (u. 1230 - 25. märts 1298).
 Hedwig (suri 21. detsembril 1259).
 Gertrud (suri 1275).

Kategooria:Anhaltid
Kategooria:Sündinud 1170. aastatel
Kategooria:Surnud 1252
Kategooria:Askania dünastia
Kategooria:Minnesingerid